मनरेगा कर्मियों ने ब्लॉक स्तर पर किए प्रदर्शन
पक्केकरने की मांग को लेकर कुछ दिनों से संघर्ष कर रहे मनरेगा कर्मचारियों ने मंगलवार को मोगा ब्लॉक 1-2 समेत पांचों ब्लाकों में रोष धरने दिए। मोगा ब्लाक 1 में मुखविंद्र सिंह के नेतृत्व में कर्मचारियों ने रोष धरना दिया। इस दौरान उन्होंने कहा कि मनरेगा के सभी कर्मचारियों को योग्यता के आधार पर इंटरव्यू लेकर आईएएस अधिकारियों ने रखा था। 7 सालों से हम से काम लिया जा रहा है, लेकिन अब सरकार हमें पक्का करने की बजाए अन्य लोगों को कच्चे तौर पर भर्ती करने के लिए अखबारों में इश्तिहार दे दिए हैं। यह हमारे साथ नाइंसाफी है।
इस समय धरने पर बैठे कर्मियों ने सरकार के खिलाफ नारेबाजी की और उन्हें पक्का करने की मांग की। इस मौके पर मुखविंद्र सिंह ने बताया कि दो दिन ब्लाक स्तर पर धरने देने का कार्यक्रम है। इसके तहत बुधवार को भी यह धरने जारी रहेंगे। इसके बाद 31 दिसंबर 1 जनवरी को डीसी दफ्तरों के बार राज्य भर में रोष धरने दिए जाएंगे।
मोगा-2 में हरमनदीप सिंह, कोटइसे खां में जगदीप सिंह, निहाल सिंह वाला में बलविंदर सिंह तथा बाघापुराना में रंजीत सिंह के नेतृत्व में वहां के मनरेगा कर्मियों ने ब्लाक दफ्तरों के बाहर रोष धरने दिए।
भवानीगढ़| मनरेगाकंटैक्ट कर्मचारी यूनियन की ओर से बीडीपीओ कार्यालय के समक्ष धरना दिया गया। यूनियन सदस्य कच्चे कर्मचारियों का पक्का नहीं किए जाने से खफा हैं। इस मौके यूनियन के जिला प्रधान संजीव कुमार काकड़ा ने कहा कि पंजाब सरकार की ओर से पंचायत विभाग में पंचायत सचिव, जेई अन्य स्टाफ की भर्ती के लिए टेंडर निकाले हैं। जिस कारण यूनियन सदस्यों में पंजाब सरकार के विरूद्ध रोष पाया जा रहा है। यूनियन सदस्य पिछले 7 वर्षों से लगातार पंचायत विभाग में काम करते रहे हैं। उन्होंने मांग की कि नई भर्ती करने की बजाए कच्चे कर्मचारियों को पक्का किया जाए। उन्होंने ऐलान किया गया कि 31 दिसंबर और 1 जनवरी को जिला स्तर पर डीसी कार्यालय का घेराव किया जाएगा।
hin_Deva hin_Deva hin_Deva hin_Deva hin_Deva